Við bjóðum ykkur velkomin í Fjögurra skóga hlaupið sem fram fer í Fnjóskadal . Þar er hlaupið er eftir skógivöxnum hlíðum dalsins , eftir göngustígum , troðningum og malarvegum , yfir mela og lyngmóa , eftir bökkum Fnjóskár sem liðast silfurtær eftir dalnum endilöngum . Hér í sólskinskistu norðlenskra dala ilma skógarnir og fuglarnir syngja . Það er von okkar hjá bsv . Þingey að sem flestir geti fundið leið við sitt hæfi og njóti þess að taka þátt í hlaupinu . Fjögurra skóga hlaupið fer fram í suðurhluta Fnjóskadals 27. júlí 2013 . Hægt verður að velja um fjórar vegalengdir 4,3 km. 10,3 km. 17,7 km. og 30,6 km . Öll hlaupin enda á sama stað , á íþróttavelli Umf. Bjarma sem staðsettur er við þjóðveg 1. austan brúarinnar yfir Fnjóská . Þeir skógar sem hlaupið er eftir eru : Vaglaskógur , Lundsskógur , Þórðarstaðaskógur og Reykjaskógur . Innifalið í skráningargjaldinu er : Þátttökupeningur , verðlaun fyrir fyrstu sætin , flutningur keppanda á upphafsstaði , drykkir á stöðvum , tímataka-númer , brautarmerking , öryggisgæsla á leiðinni . Boðið verður upp á drykki á leiðarenda , auk þess sem við bjóðum öllum keppendum í kakó og kleinur að hlaupi loknu . Aðrar upplýsingar Ágóði af hlaupinu ef einhver verður mun renna til bsv . Þingeyjar til kaupa á búnaði til sveitarinnar . Við viljum benda fólki á að hægt er að kaupa tjaldstæði á Bjarmavelli . Þar er öll aðstaða mjög góð . Upplýsingar gefur Sigrún í síma 899-1010 .